
INFLAMMATIONE  JECORIS. 


Joanne  Whatley  Auctore. 


PROCEM  IUM. 

Hic  morbus  divisus  est  a  Scriptoribus  Nosolo- 
gicis  in  duas  species,  quarum  alteram  Acutam,  al¬ 
teram  Longam  vocant.  In  priore,  sedes  inflam¬ 
mationis  putatur  esse  tunica  peritonsealis  jecoris, 
ej usque  ligamenta ;  in  posteriore  autem,  ipsa  sub¬ 
stantia  jecoris,  vel,  uti  dicitur,  parenchyma. 
Altera  quoque  gravior  esse  solet,  omniaque  signa 
inflammationis  evidentius  ostendit ;  altera  autem 

levior  plerumque  est,  facitque  aliquam  mutatio¬ 
nem,  quod  ad  duritiem  magnitudinem  que  jeco¬ 
ris.  Antequam  vero  de  natura  signisque  morbi 
proprie  dicam,  commodum  esse  videtur,  praeci¬ 
puas  causas  ejus  breviter  proponere,  atque  ita 
ad  signa,  reliquaque  omnia  quae  ad  morbum  per¬ 
tinent,  ordine  procedam. 


DE  CAUSIS  JECORIS  INFLAMMATIONIS. 

Inter  causas  praedispon entes  hujus. morbi, 
(nam  causae  omnium  morborum  in  praedisponen- 
tes,  excitantesque  et  proximas,  dividi  consueve¬ 
runt),  ea  conditio  corporis  enumerari  primum  de¬ 
bet,  qua  fruuntur  Europaei,  qui  nuper  in  aestuosos 
locos,  maximeque  in  Indiam  Orientalem,  migra¬ 
runt  ;  etsi  fortasse  haec  conditio  non  magis  a  coeli 
natura  oritur,  quam  a  vita  luxuriosa,  quam  pleri- 
que  advenae  in  calidis  regionibus  sequuntur. 
Quicquid  enim  corpus  aliis  inflammationibus  ob¬ 
noxium  reddit,  efficit  quoque,  ut  huic  potissi¬ 
mum  pateat ;  maxime  in  calidis  locis,  ubi  jecur 
non  minus  morbis  opportunum  esse  videtur, 

quam  in  frigidis  pulmo  est.  Hujus  rei  explica¬ 
tio  fortasse  difficilis  est ;  putatur  tamen  a  qui¬ 
busdam  pendere  ex  majore  copia  carbonii,  quo 
sanguis  venosus,  in  locis  calidis,  oneratur,  cum¬ 
que  jecur  plus  venosi  sanguinis,  pro  rata  parte, 
habeat,  quam  ullum  aliud  corporis  organon,  non 
absimile  esse  videtur,  jecur  magis  quam  caeteras 
partes  omnibus  vitiis  objectum  esse.  Quemad¬ 
modum  vero  sanguis  majorem  copiam  carbonii  in 
his  locis  quam  alibi  retineat,  explicatur  ex  mi¬ 
nore  copia  oxygenii,  quam  homines,  non  modo  in 
calidis  regionibus,  sed  etiam  apud  nos  in  iEstate, 
consumunt  #  ;  cumque  oxygenium,  quod  per  spi¬ 
ritum  accipitur,  solum  vel  certe  praecipuum  in¬ 
strumentum  sit,  quo  carbonium  abstrahitur  a  cor¬ 
pore,  sequitur  ut  quo  minus  illius  consumitur,  eo 
plus  hujus  in  corpore  supersit.  Ex  iis  autem 
qui  Jecoris  Inflammatione  conflictantur,  plerique 
pleni  et  robusti  sunt,  habentque  temperamentum 
corporis  quod  vulgo  sanguineo-choledicum  vocatur. 
Ad  haec,  mares  saepius  quam  foeminae,  homines¬ 
que  mediae  aetatis  saepius  quam  admodum  ju- 

venes,  hoc  malo  afficiuntur.  Ex  pluribus  mili¬ 
tibus  qui  hujus  morbi  causis  pariter  objecti  sunt, 
Doctor  Girdlestone  reperit  tympanistas,  ma- 
ximeque  juvenes,  ex  caeteris  militibus,  tutissimos 
semper  esse. 

At  causce  excitantes  Jecoris  Inflammationis 
plures  sunt.  Ex  his  praecipuae  sunt  frigus, 
maximeque  si  cum  humiditate  conjungitur ;  in¬ 
juria  extrinsecus  illata,  vel  per  ictum  vel  per  lap¬ 
sum,  non  solum  ad  ipsum  jecur,  verum  etiam  ad 
caput  ;  neque  enim  vulgarior  causa  esse  videtur 
Jecoris  acutae  Inflammationis,  quam  aliquo  casu 
calvaria  fracta ;  idem  quoque  accidere  potest,  si 
caput  diu  radiis  ardentis  solis  objectum  fuerit ; 
vel  ex  vehementioribus  affectibus  animi,  maxime 
ex  ira  subitove  gaudio.  Reliquae  causae  excitan¬ 
tes  dicuntur  esse,  vehemens  diuturnaque  exerci¬ 
tatio  ;  potus  ardentes,  si  nimia  copia  sumuntur, 
(qua  quidem  causa  nulla  est  vulgarior) ;  immodi¬ 
cus  usus  hydrargyri ;  plurimique  morbi  alii,  inter 
quos  praecipui  sunt  febres  intermittentes  remit- 
tentesque.  Calculi  quoque  biliarii,  si  in  ductibus 
biliferis  adhaerent,  Inflammationem  Jecoris  ex  ir- 

ritatione  movere  possunt ;  diciturque  a  Doctore 
Cullen,  Longam  speciem  morbi  non  raro  Acu¬ 
tam  excitare. 


DE  SIGNIS  JECORIS  INFLAMMATIONIS. 

Hepatitis  acuta  collocatur  a  Clmo  Doctore 
Cullen  in  classe  Pyreccice ,  Ordineque  Phleg - 
masice ,  atque  ita  definitur  :  <e  Pyrexia,  hypo¬ 
chondrii  dextri  tensio  et  dolor,  saepius  pungens, 
pleuritici  instar,  saepe  obtusus  ;  dolor  ad  clavicu¬ 
lam  et  summum  humeri  dextri ;  decubitus  in  si¬ 
nistrum  latus  difficilis ;  dyspnoea ;  tussis  sicca  ; 
vomitus ;  singultus.”  Huic  definitioni  adjece¬ 
runt  S  au  vages  et  Sagar  flavedinem  faciei,  colo¬ 
remque  luteum  urinae  et  seri  sanguinis  eruptio¬ 
numque  quae  super  cutem  se  ostendunt ;  verum 
haec  signa,  ut  quae  rarius  accidant,  a  Linaleo  et 
Vogel,  velut  a  Doctore  Cullen,  jure  omittun¬ 
tur. 

Hic  morbus  fere,  tanquam  caeterae  inflamma¬ 
tiones,  incipit  a  molestia  generali  corporis,  cum 

crebris  horroribus.  Hos  sequitur  auctus  calor  ; 
pulsus  frequentior  fit,  et  dolor  in  dextro  hypo¬ 
chondrio  sub  oram  costarum  sentitur,  qui  dolor 
plurimum  intenditur  quoties  homo  in  sinistrum 
latus  cubat.  Is  modo  obtusus  est,  modo  pun¬ 
gens  ;  interdumque  accedit  singultus,  cum  spi¬ 
ritu  difficili  et  dolente,  tussique  sicca  et  crebra ; 
interdum  nausea  et  vomitus,  quo  materia  biliosa 
ex  ventriculo  ejicitur.  Dolor  autem  admota  ma¬ 
nu  vehementer  adaugetur,  extenditurque  per 
pectus  ad  claviculam  scapulamque  et  humerum 
lateris  affecti.  Pulsus  validus,  durus  et  creber 
est.  Vultus  summam  anxietatem  ostendit ;  et, 
ubi  aeger  dormit,  somnia  tumultuosa  sunt.  Cu¬ 
tis  arida  et  aspera  est,  osque  et  fauces  siccae,  et 
lingua  alba  crusta  contegitur,  quae,  ut  procedit 
morbus,  sensim  in  fuscam  nigramve  convertitur. 
Cupiditas  cibi  nulla  est,  alvusque  fere  tarda,  et 
dejectiones,  ubi  redduntur,  albidiores  quam  pro 
natura  sunt,  fereque  sine  odore ;  interdum  vero 
diarrhoea  biliosa  supervenit,  cum  tenesmo,  qua 
nates  aliquando  multum  exasperantur.  Urina 
rubra  est  atque  parca,  diciturque  a  Rose  atque 

Henry  *,  nullam  uream  in  se  continere  ;  verum 

r 

hoc  a  Scudamore  f,  ita  negatur  ut  affirmet 
etiam  plus  quam  pro  natura  nonnunquam  depre¬ 
hendi.  Interdum  post  aliquot  dies,  cutis  et  oculi 
pari  modo  quo  in  Ictero  afficiuntur. 

Haec  igitur  de  acuta  specie  morbi.  Longa 
autem  species  non  raro  diu  existit,  antequam  ul¬ 
las  notas  evidentes  naturae  suae  ostendit.  Saepe 
primum  quod  conqueritur  aeger  est  levis  dyspep¬ 
sia  ;  quam  sequuntur  frequentes  eructationes 
amarae  biliosaeque  materiae,  cum  tussi  doloreque 
capitis.  Accedit  nunc  sensus  gravitatis  plenitu¬ 
dinisque  in  situ  jecinoris,  cum  levi  dolore,  qui 

% 

post  cibum  maxime  urget,  compressioneque  in¬ 
tenditur,  neque  raro  ad  summum  humerum  per¬ 
venit.  Homo  quoque  commodius  cubat  in  latus 
affectum.  Pulsus  crebrior  fit ;  sitis  est,  cutisque 
sicca  asperaque  est,  colorque  ejus  parum  sanus 
est.  Dejectiones  raro  naturales  sunt,  modo  al¬ 
bidae,  modo  flavae  et  biliosae,  acceditque  iis  foeti- 

dissimus  odor.  Urina  parca  et  obscura  est,  et, 
ut  morbus  procedit,  vires  plurimum  franguntur  ; 
assidua  diarrhoea,  cum  summo  dolore  ad  imam 
partem  ventris,  neque  raro  plures  species  hydro¬ 
pis  subsequuntur. 


DE  SIGNORUM  RATIONE. 

Tussis,  singultusque,  et  difficultas  spirandi, 
quae  in  hoc  morbo  urgent,  referuntur  aut  ad  com¬ 
pressionem  jecoris,  ubi  septem  transversum  de¬ 
scendit,  aut  ad  extensionem  inflammationis  a  je¬ 
core,  ad  idem  septum  transversum,  et  ad  eam 
partem  pleurae  qua  contegitur.  Dolor  autem, 
qui  ad  summum  dextrum  humerum  extenditur, 
explicatur  ex  conjunctione  nervorum,  qui  ibi 
sunt,  cum  nervo  phrenico,  qui  commercium  ha¬ 
bet  cum  jecore  per  hujus  ligamenta,  quae  in  sep¬ 
tum  transversum  inseruntur.  Homo  autem  eo 
difficilius  in  sinistrum  latus  decumbit  quia  liga¬ 
menta,  ubi  hoc  facit,  magis  intenduntur.  At 
albus  color  dejectionum  flavedoque  cutis  et  ocu- 

lorum  tum  demum  accedunt,  cum  Inflammatio 
cavam  partem  Jecoris  afficit,  unde  tumor  ejus 
ductus  biliferos  comprimit,  icterumque  movet ; 
vomitus  quoque  tum  maxime  accidit,  cum  eadem 
pars  inflammatur,  ex  vicinitate  ventriculi,  qua 
hic  etiam  interdum  leviter  inflammatur. 


DE  DIAGNOSI  INTEIt  HUNC  MORBUM  ALIOS- 

QUE  SIMILES. 

Plures  morbi  sunt,  quicum  Jecoris  Inflam¬ 
matio  confundi  potest.  A  Pulmonis  Inflamma¬ 
tione,  eo  maxime  discernitur,  quod  dolor,  qui  sem- 
per  eandem  sedem  occupat,  minus  pleno  spiritu, 
magis  vero  compressione,  adaugetur ;  atque  adeo 
quod  idem  dolor  ad  dextrum  humerum  pervenire 
solet ;  aeger  quoque,  ut  dixi,  commodius  cubat  in 
affectum  latus  in  Jecoris  Inflammatione  ;  e  con¬ 
trario  autem  res  solet  se  habere  ubi  pulmo  in¬ 
flammatur.  Ad  haec,  propriae  sunt  priori  vitio 
mutationes,  quae  in  facie,  dejectionibusque,  et  iis 
similibus,  annotantur.  Hic  morbus  distat  a  Ven¬ 
triculi  Inflammatione  eo  quod  dolor,  non  modo 

diversam  sedem  habet,  verum  etiam  minor  vomi¬ 
tus  urget,  minorque  irritabilitas  est.  Praeterea 
desiderat  imbecillimum  illum  pulsum,  summam¬ 
que  illam  infirmitatem,  quibus  ventriculi  inflam¬ 
matio  cognoscitur.  Accidere  quidem  potest  ut 
spasmi  impedimentave  ductuum  biliferorum  cum 
inflammatione  confundantur :  cum  vero  in  priori¬ 
bus  febris  parum  aut  nihil  sit,  remissionesque 
crebrae  accidant,  discrimen  satis  evidens  erit. 
Eadem  inflammatio  dignoscitur  a  Rheumatismo 
vicinarum  partium,  maxime  crebra  mutatione 
sedis,  quae  in  hoc  morbo  paene  perpetua  est ;  quin- 
etiam  incremento  doloris  quod  percipitur  ex  le¬ 
vissima  quaque  mutatione  corporis  positurae. 

-  ,  • ,  r  /  -  *»  <  •  f 

Inter  Longam  speciem  hujus  morbi  et  Dyspep¬ 
siam  discernere  interdum  difficillimum  est.  Si 
vero  levis  dolor  jecoris  est,  cum  sensu  gravitatis, 
isque  dolor  compressione  intenditur ;  si  homo  dif¬ 
ficulter  in  sinistrum  latus  cubat ;  si  levis  febris 
accedit,  vespereque  maxime  urget ;  si  faciei  ocu¬ 
lorumque  aspectus  parum  sanus  est,  dubitare  vix 
licet  quin  ille  longa  inflammatione  jecoris  labo¬ 
ret: 


DE  INFLAMMATIONE  JECORIS. 


11 


DE  TERMINATIONIBUS  JECORIS  INFLAMMA¬ 
TIONIS,  ET  DE  CADAVERIS  SECTIONE. 

Hic  morbus  plerumque  terminatur  aut  reso¬ 
lutione,  aut  suppuratione,  aut  ea  duritie  quae 
vulgo  Scirrhus  vocatur,  aut  denique,  etsi  raro, 
gangraena.  Ex  his  prima  terminatio  longe  op¬ 
tima  est,  atque  apud  nos  frequentissima  ;  calidis 
locis  autem  res  aliter  se  habet,  siquidem  ex  le¬ 
vissima  inflammatione  Jecur  non  raro  celeriter  ad 
suppurationem  ruit.  Quoties  vero  morbus  reso¬ 
lutione  finitur,  evacuatio  aliqua  evidens  plerum¬ 
que  accidit,  aut  fluxus  sanguinis  e  naribus,  aut 
diarrhoea  biliosa,  aut  magni  sudores,  aut  urina 
copiosa  et  turbulenta.  Judicamus  igitur  hanc 
incepisse,  si  tumor  dolorque  imminuantur,  caste- 
raque  omnia  signa  sensim  discedant. 

At  signa  suppurationis  haec  sunt.  Dolor  gra- 
datim  levior  fit,  febris  tamen  non  mutatur  ;  pul¬ 
sus  plenior  et  mollior  est,  sensusque  gravitatis, 
cum  pulsu,  in  situ  Jocinoris  accedit.  Quod  si  su¬ 
perior  sive  exterior  pars  Jecoris  sedes  abscessus 

est,  tumor  manifestus,  cum  sensu  circumfluentis 
humoris,  interdum  percipitur,  cum  horroribus  su¬ 
doribusque  nocturnis,  et  aliis  febris  hecticae  in¬ 
diciis.  Interdum  vero  nullas  externae  notae  ab¬ 
scessus  sunt,  judicamusque  tunc  eum  situm  esse 
in  cava  parte  Jocinoris ;  quod  ubi  accidit,  non 
raro  Jecur  ventriculo  intestinisve  adhaeret,  et  pus 
in  has  partes  effunditur.  iEaedem  adhaesiones  in¬ 
terdum  inter  Jecur  et  septum  transversum  fiunt, 
atque  ita  pus  in  pulmonem  effunditur,  perque 
bronchos  excreatur.  Potest  quoque  idem  pus  in 
ventrem  effundi,  vel  extrorsum  spectare,  atque  ita 
per  parietes  ejus  erumpere. 

Scirrlius  quoque,  ut  dicitur,  non  rara  termina¬ 
tio  Jecoris  Inflammationis  est,  idque  maxime  in 
frigidis  locis,  tum  cum  remedia  inflammationem 
non  satis  superaverint.  Cognoscitur  autem  haec 
conditio  febris  remissione,  doloribusque  lancinan¬ 
tibus,  qui  compressione  multum  adaugentur.  Tu¬ 
nica  conjunctiva  oculorum  quoque  flavescit ;  sca¬ 
pulae  attolluntur ;  magna  sitis  est ;  alvus  tarda, 
dejectionesque  praeter  naturam  albidae. 

Inflammationem  jecoris  gangraena  raro  subse¬ 
quitur,  nisi  ubi  illa  acutissima  fuerit.  Haec  si¬ 
quando  accidit,  signa  inflammatoria  subito  disce¬ 
dunt  ;  membra  frigescunt ;  pulsus  imbecillus  et  in¬ 
aequalis  est ;  accedunt  frigidi  sudores,  cum  singul¬ 
tu,  et  mors  cito  pede  subsequitur. 

Post  mortem,  adaperto  corpore,  jecur  admodum 
varia  signa  ostendit,  pro  modo  inflammationis 
ejusque  terminatione. 

Si  exterior  membrana  jecoris  aifecta  fuerit,  haec 
vehementer  rubet,  vel  etiam  livet,  crassiorque  fit 
quam  pro  natura.  Certae  partes  ejus  quoque 
lympha  coagulabili  conteguntur,  conjunguntur- 
que  vicinis  organis :  secundum  Doctorem  Bail- 
lie,  ea  conjunctio  saepissime  fit  inter  anteriorem 
partem  jecoris  et  peritonaeum  quo  contegitur. 
Magnitudo  jecoris  plurimum  variat.  Modo  ita 
ampliatur  ut  totum  dextrum  hypochondrium  im¬ 
pleat,  atque  adeo  in  sinistrum  multum  extenda¬ 
tur  ;  modo  vix  aut  ne  vix  quidem  majus  est  quam 
pro  natura.  Durities  quoque  jecoris  modo  major, 
modo  minor  est  quam  esse  solet ;  interdum  omni- 

no  eadem.  Quod  si  suppuratio  supervenerit,  non 
raro  universum  unum  locum  occupat ;  interdum 
plures  exigui  abscessus  formantur,  qui  modo  in¬ 
tegro  pure,  modo  corrupta  sanie  implentur,  quae 
interdum  tam  acris  est,  ut  costarum  cartilagines, 
vel  etiam  ipsas  falsas  costas,  corrodat.  Sub  scir¬ 
rho  autem  modo  totum  jecur,  modo  pars  ejus  affi¬ 
citur  ;  idemque  modo  multum  ampliatur,  modo 
imminuitur.  Cl.  Dr  Gregory  narrat  in  Prae¬ 
lectionibus  suis  unum  exemplum  hujus  morbi,  in 
quo  jecoris  pondus  fuit  ad  octodecim  libras  ;  alte¬ 
rum  autem  in  quo  vix  ad  viginti  uncias  accessit ! 
A  Cl.  Viris  Morgagni  et  Lind  jecur  inter¬ 
dum  in  putrescente  conditione  repertum  est.  V7  e- 
sica  fellis  quoque  aliquando  multum  ampliatur, 
felleque  nigro  impletur ;  ductus  hepaticus  autem 
multum  coarctatur,  interdumque  plane  impervius 
redditur. 


DE  PRiESAGIO  IN  INFLAMMATIONE  JECORIS. 

Auguramur  fore  ut  hic  morbus  feliciter  fini¬ 
atur,  si  aeger  juvenis  est,  isque  cujus  vires  non- 

dum  multum  fractae  fuerint;  idque  maxime,  si 
signa  morbi  neque  gravia  sunt,  neque  diu  conti¬ 
nuantur,  iisque  succedit  aliqua  evidens  evacuatio. 
Rursus  si  homo  provectioris  aetatis  est,  jecurque 
vel  prioribus  morbis,  vel  intemperantia,  multum 
debilitatum  fuerit,  et  signa  morbi  decem  duode- 
cimve  diebus  parum  cedunt,  metus  est  fore  ut  jecur 
suppuret ;  quod  ubi  accidit,  et  pus  aut  in  ventrem, 
aut  in  pulmonem,  effunditur,  malum  plerumque 
pestiferum  est.  Quod  si  idem  pus  aut  in  duo¬ 
denum  descenderit,  aut  per  parietes  ventris  per¬ 
ruperit,  homo  ad  sanitatem  redire  potest.  Qao- 
ties  jecoris  magnitudo  multum  mutatur,  idem  ve 
aut  multum  indurescit  aut  mollescit,  vel  denique 
structura  ejus  ullo  modo  multum  mutatui*,  prae¬ 
sagium  infelicissimum  est. 

DE  JECORIS  INFLAMMATIONIS  CURATIONE. 

Curatio  hujus  morbi  plurimum  distat,  prout 
species  ejus  acuta  aut  longa  sit.  A  prioris  igi¬ 
tur  curatione  incipiam,  paucaque  postea  de  poste¬ 
rioris  subjiciam. 

Summum  consilium,  in  hoc  morbo  curando,  est 
inflammationem  quamprimum  superare,  atque 
ita  prohibere  ne  aut  in  suppurationem,  aut  in 
scirrhum,  abeat.  Ad  hoc  igitur  abstinendum  est 
protinus  ab  omnibus  cibis  excitantibus ;  summa¬ 
que  quiete,  et  aequali  temperie  conclavis  in  quo 
cubat  aeger,  imprimis  opus  est.  Protinus  ab  ini¬ 
tio  morbi  autem  summum  praesidium  est  in  san¬ 
guinis  missione,  cujus  copia  major  minorve  detra¬ 
hi  debet,  pro  corporis  habitu  vehementiaque  sig¬ 
norum.  Sanguis  autem,  non  modo  ex  brachio 
commode  mittitur,  sed  etiam  ex  latere  affecto  per 
cucurbitulas  vel  hirudines,  quae  priorem  modum 
mittendi  plurimum  adjuvant,  non  tamen  sic  va¬ 
lent,  ut  possimus  his  solis  confidere.  Ad  idem 
consilium  fomentis  utimur,  quae  plurimum  inter¬ 
dum  prosunt ;  parique  ratione  emplastra  vesica- 
toria  vehementer  laudantur. 

Haec  igitur  extrinsecus  facienda  sunt ;  simul- 
que  alvus  laxa  semper  teneri  debet  per  idonea 
medicamenta,  qualia  sunt  Sales  neutrales,  Oleum 
Ricini,  Submuriasve  Hydrargyri  cum  Jalapa. 
Praeter  haec,  vomitoria  remedia  initio  hujus  mor- 

bi  a  quibusdam  laudata  sunt ;  ex  vehementiore 
actione  tamen  quam  in  musculis  abdominalibus 
movent,  verisimile  est  haec  saepius  nocere  quam 
adjuvare  in  jecoris  inflammatione.  Veruntamen 
medicamenta  ex  Antimonio,  ita  data  ut  fluxum 
humoris  ad  cutem  moveant,  plurimum  proficere 
possunt. 

Ex  omnibus  remediis  autem  morborum  joci  no- 
ris,  Hydrargyrum  praecipuum  esse  diu  putatum 
est,  sic  tamen,  ut  raro  detur,  nisi  posteaquam  in¬ 
flammatio  idoneis  remediis  aliquatenus  imminuta 
fuerit.  Si  enim  ante  hoc  tempus  hydrargyrum 
datur,  vehementiam  morbi  potius  intendit  quam 
imminuit ;  annotatumque  est,  in  quibusdam  ex¬ 
emplis,  os  non  posse  affici  antequam  sanguis  mis¬ 
sus  fuerat.  Quantopere  vero  haec  affectio  oris  ad 
morbi  curationem  pertineat,  colligendum  est  ex 
scriptis  Cl.  Macgregor,  cujus  verba  subjiciam. 

“  This  disease  never  yields  till  the  saliva  fiows 
freely.  The  explanation  of  this  I  do  not  pre- 
tend  to  give,  but  the  fact  is  as  I  state  ;  and  it  is 
well  known  to  every  man  who  has  practised  ex- 
tensively  in  India,  whenever  the  gums  are  hard 

*  c 

and  insensible  to  the  effects  of  mercury,  when, 
instead  of  salivation,  they  are  red,  painful,  spun- 
gy,  or  blue,  the  prognosis  is  very  unfavourable. 
In  ninety-nine  such  cases  out  of  a  hundred  we  lose 
our  patients.”  Optimum  tempus  quo  hydrargy- 
rum  datur  ostendi  videtur  a  Doctore  Sanders, 
qui  dicit  sanam  conditionem  jecoris  non  protinus 
resolutionem  inflammationis  ejus  sequi,  sed  jecur 
debilitatum  relinqui,  postulareque  excitantes  af¬ 
fectus  hydrargyri,  quo  ad  pristinam  conditionem 
redeat.  Quod  ad  modum  autem  attinet  quo  hy- 
drargyrum  datur,  potest  adhiberi  aut  per  frictio¬ 
nes  super  situm  jecoris,  aut  forma  pilularum  ex 
oxydo  vel  ex  calomelane,  cui  recte  adjicitur  pau¬ 
lum  opii,  ne  intestina  afficiat. 

Quod  si  morbus  remediis  non  cedit,  sed  in  ab¬ 
scessum  desinit,  qui  foras  spectat,  debemus  ferro 
pus  educere,  ulcusque  vulgaribus  remediis  curan¬ 
dum  est.  Vires  hominis  liberaliore  victu  medi¬ 
camentisque  corroborantibus  sustinendae  sunt. 

»  •*  *  r  • 

In  curanda  vetusta  specie  morbi,  interdum  ad 
hirudines  cucurbitulasque  decurrimus ;  idonea- 

que  medicamenta  sunt  hydrargyrum  et  acidum 
nitricum,  quod  in  India  Orientali  a  Doctore 
Scott  aliisque  multum  laudatum  est,  idque 
maxime  si  cum  acido  muriatico  conjungitur,  et 
non  solum  bibitur,  sed  etiam,  modo  balnei,  adhi¬ 
betur*  Pariter  laudatum  -est  chlorinum,  in 
aqua  solutum  f  ;  sed  alterutri  remedio  parum  ho¬ 
die  confiditur.  Necessarii  quoque  erunt  sales 
neutrales,  si  alvus  astricta  est ;  iidemque  si  per 
plures  hebdomadas  dati  fuerint,  secundum  Cl. 
Ghegory,  multum  proficiunt.  Si  qua  vero 
diarrhoea  est,  opium  recte  datur;  cibusque  esse 
debet  levis,  sed  satis  nutriens  ;  paulum  vini  quo¬ 
que  non  alienum  est,  quoties  pulsum  non  multum 
excitat.  Exercitatio  levis  esse  debet ;  reliquaque 
tota  curatio  idonea  est,  qua  sanitas  quam  integer¬ 
rima  servatur,  et,  si  seger  in  calida  regione  vivit, 
neque  ibi  sanatur,  in  frigidiorem  migrare  quam¬ 
primum  debet. 


*  <c  London  Medical  Repository,”  vol.  vii. 

-f*  “  Medical  and  Physical  Journal vol.  xxxviii. 

